## Lektionsplan

|  |  |  |  |  |  |
| --- | --- | --- | --- | --- | --- |
| **Lektion nr.****(90 min.)** | **Overordnet overskrift for lektionen** | **Beskrivelse af, hvordan man forestiller sig, at lektionen skal forløbe inkl. arbejdsformer** | **Materiale til eleverne - opgaver, vejledninger, spørgsmåls-kort, læsestof til eleverne, læsestof til lærerne** | **Vigtige pointer (må gerne stå på tavlen, når timen er slut)** | **Læringsmål med lektionen fx hvordan hænger lektionen sammen med den tidligere og hvordan knytter den an til den næste** |
| 1 | Introduktion til forløbet Hvad er kriminalitet? | Introduktion: 5 minutters brainstorm: Hvilke former for kriminalitet har I oplevet her i Grønland (set, hørt, begået, læst om) – læreren skriver på tavlen.5 minutters brainstorm: Hvilke typer kriminalitet er de mest udbredte i Grønland (evt. i sammenligning med Danmark) – læreren skriver på tavlen (Kan hjælpes på vej med retoriske spørgsmål: Tror I at der er flere cykeltyverier pr. indbygger i Grønland end i Danmark?).5 minutters præsentation af "Årsstatistik 2015" fra Grønlands Politi. Læreren holder et kort oplæg om statistik.Eleverne aktiveres: Eleverne får 10 minutter til sammen med sidemanden at kigge på en udvalgt figur (evt. ”Anmeldelser i alt”) og svare på spørgsmålene: Hvad viser figuren? Hvor mange anmeldelser var der i 2015 ifølge figuren? Betyder det at der var så mange anmeldelser i alt? Hvad betyder det at der står pr. 1000 indbyggere? Prøv at regne tallene efter og se om det passer med hvor mange mennesker der bor i Grønland. Fælles opsamling.15 minutters gruppearbejde hvor hver gruppe får hver deres figur de skal redegøre for (”voldsanmeldelser”, ”anmeldelser om vold pr. ugedag”, ”forbrydelser mod kønssædeligheden” og ”indbrudstyverier” bør gennemgåes). De skal forberede en præsentation af figuren ved tavlen/skærmen.Resten af lektionen bruges til præsentationer og fælles evaluering: Var præsentationen klar og tydelig? Havde gruppen forstået figuren? Sagde alle noget? Hvorfor er det vigtigt at alle siger noget?Sidste 5 minutter: Fælles diskussion – hvad kan vi konkludere ud fra de figurer vi har gennemgået om kriminalitet i Grønland – særligt ift. Danmark (ud fra devisen: ”Det er nemmere at sige hvad der kendetegner noget, hvis man sammenligner med noget andet”). Her kan man inddrage begreberne most similar og most different fra komparativ metode.Hvis der er tid tilbage, eller hvis man ønsker et længere forløb, kan man give eleverne til opgave at søge på kriminalitet i andre lande, eks. på FN’s hjemme side. | "Årsstatistik 2015" fra Grønlands Politi:<https://www.politi.dk/NR/rdonlyres/C495632B-F856-41F8-9783-EC92C00C51AA/0/%C3%85rsstatistik2015.pdf>. Læses i timen.Note: Jeg plejer at bruge den næst-nyeste version i undervisningen, således at jeg kan bruge den nyeste til eksamensspørgsmålFremgangsmåde til at analysere figurer:1. Hvad viser figuren? Hint: læs overskriften højt hvis du er i tvivl.2. Hvad betyder tallene? Er det det faktuelle antal anmeldelser, er det pr. 1000 indbyggere eller er det et index-tal? Nærlæs det der står med småt - typisk under figuren.3. Vores emne er kriminalitet i Grønland - hvad kan vi bruge figuren til ift. vores emne?FN’s hjemme side: <http://data.un.org/Data.aspx?d=UNODC&f=tableCode%3A1#UNODC> | Alle skal deltage i undervisningen – det betyder at alle skal sige noget når der er gruppepræsentationer.Kriminaliteten i Grønland er meget anderledes end i Danmark. Der er over 4 gange så mange voldsanmeldelser og 15 gange så mange anmeldte sexualforbrydelser. Til gengæld er der færre anmeldte indbrudstyverier. | Formidle faglige sammenhænge i enkle modeller, tabeller og diagrammer.Træning i kvantitativ og komparativ metode.Aktivere elevernes forforståelse. |
| 2 | Hvorfor begår vi kriminalitet? | Introduktion: Eleverne ser det første 1½ minut af dokumentaren, hvorefter læreren stiller evaluerende spørgsmål for at tjekke om alle har forstået hvad dokumentaren handler om (eks. ”Hvorfor er Dunedin-undersøgelsen særlig?”). Læreren præsenterer dagens program: Vi skal lære at bruge simple forklaringer eller teorier til at analysere hvorfor mennesker bliver kriminelle.15 minutter: Gruppearbejde med 5 sociologiske forklaringer på kriminalitet. Hver gruppe får et afsnit, der repræsenterer en svar på dagens hovedspørgsmål (eks. ”Fordi vi er rationelle”) som de skal give et kort mundtligt referat af ved tavlen. De får til opgave at skrive 3 stikord på tavlen, som de skal tale ud fra (noter må gerne medtages og anvendes, men man må ikke læse op fra teksten).10 minutter: Læreren samler op på noterne og alle teorierne gennemgås i fællesskab ud fra noterne og med supplerende spørgsmål-svar fra lærer til elever.Klassen ser første del af dokumentaren (ca. 30 minutter)Til sidst: Fælles opsamling (evt. undervejs, hvis klassen har svært ved at koncentrere sig i længere tid af gangen): Hvilke konklusioner drages der i dokumentaren omkring kriminalitet? Hvordan kommer Paul ud af kriminaliteten? Hvilke af de 5 forklaringer passer bedst på hhv. Gary og Paul? | Okkels, Anne: "Kriminalitet og straf" (Gyldendal, 2013), s. 6-19. Læses som lektie.Note: I teksten præsenteres 5 simple sociologiske teorier om hvorfor vi bliver kriminelle.Dokumentar: Kan videnskaben spå om fremtiden (2:3 - "Ungdomskriminalitet"). Britisk videnskabsserie fra 2015 (Predict my future: The sciene of us). 42 minutter. | Social arv har en stor betydning, ikke bare for om vi bliver kriminelle, men også for hvordan vi bliver kriminelle: Paul fra Dunedin-undersøgelsen kommer ud af ungdomskriminaliteten, fordi han har noget at falde tilbage på, mens Gary bliver en typisk vanekriminel. | Forklare samfundsmæssige problemstillinger ved anvendelse af begreber og enkle teorier. |
| 3 | Styr på begreberne | Som en introduktion til timen kan man fortælle en sjov anekdote om nogle besværligheder eller misforståelser, man selv har haft med det grønlandske sprog. (Jeg har gode erfaringer med at italesætte de sproglige problemer der kan opstå når en lærer er dansksproget og eleverne hovedsageligt har dansk som andetsprog.) Pointen med næste opgave er bruge det grønlandske sprog til at forklare nogle abstrakte, men vigtige, begreber.30 minutter til fælles skriftlig opgave: Læreren har oprettet et dokument (f.eks. i google.docs) med begreber (se næste spalte) og vælger en ordstyrer blandt eleverne. Resten af eleverne skal nu arbejde sammen om at nå til enighed om grønlandske definitioner/forklaringer, som ordstyreren skal skrive ind i dokumentet ved skærmen.Klassen ser sidste del af dokumentar (ca. 15 minutter) – derefter 15 minutters fælles opsamling: Hvorfor kommer Paul ud af kriminaliteten? Hvorfor gør Gary ikke? Hvad er forskellen på de to? Prøv at sætte nogle af jeres begreber på.Resten af lektionen: Eleverne forbereder i 5 grupper præsentationer af figur 5-9 i dagens lektie. Her kan man med fordel gøre brug af rollelæsning, hvor eleverne læser højt, slår svære ord op og skriver noter. | Hansen, Hans: "Kriminalitet - forbrydelse og straf" (Gyldendal, 2000), s. 24-35. Læses som lektie.Note: Til hver af figurerne (figur 5-9) i teksten knyttes en eller flere sociologiske teorier om kriminalitet – disse teorier er mere avancerede / komplicerede end de forrige, og kræver derfor tid til fordybelse.Fælles skriftlig opgave: Forklar - på grønlandsk - hvad følgende begreber betyder (se baggrundsstof):Samfundet, Normer, Individ, Indlæring, Internalisering, Socialisering/socialisation, Primær socialisering, Sekundær socialisering, Social arv, Subkultur/delkultur, Interaktion, Anomi, Stigmatisering/stempling – tilføj flere efter behov.Alternativt kan man lave en begrebsquiz i quizlet – det centrale er at eleverne arbejder sammen om at forklare begreberne på et sprog de behersker. Hvis man har en stor klasse kan det være nødvendigt at dele klassen ind i grupper. |  | Forklare samfundsmæssige problemstillinger ved anvendelse af begreber og enkle teorier – af lidt højere sværhedsgrad.Andetsprogspædagogik. |
| 4 | Hvem bliver kriminel? | Timen starter med at vi ser musikvideoen ”P.I.M.P.” med 50-cent og Snoop Dog. Herefter fælles diskussion af emnet: ”Er kulturen omkring hip-hop og gangsta rap med til at gøre det smart at være kriminel og kan man blive kriminel af at høre gangsta rap?”10 minutter til fælles forberedelse i grupperne: Eleverne samler op det de har forberedt.5 x 5 minutter til præsentationer: Læreren sørger for at figurerne er på skærmen, så hele klassen kan se dem, og eleverne skal ud fra figurerne redegøre kort for teorierne.10 minutter til gruppearbejde i matrixgrupper: Klassificering og diskussion af teorierne.10 minutter til fælles opsamling på ovenstående diskussion, herunder en kort case, som eleverne skal anvende teorierne på. | Hansen, Hans: "Kriminalitet - forbrydelse og straf" (Gyldendal, 2000), s. 24-35. Genlæses som lektie med henblik på at eleverne skal have 100% styr på den teori de skal præsentere.Link til ”P.I.M.P.” med 50-cent og Snoop Dog:<https://www.youtube.com/watch?v=UDApZhXTpH8>Arbejdsspørgsmål til klassificering og diskussion af teorierne:1. Hvilke teorier passer sammen og hvilke teorier ”står alene”
2. Hvilke sammenhænge er der mellem teorierne
3. Prøv at finde styrker og svagheder ved teorierne - hvilke teorier passer på Grønland og hvilke går ikke?

Eksempel på case: Hvilken af teorierne taler Annemette Lauridsen for: <http://www.nuuktv.gl/nyhed/vold-statistik/> | Alle teorier har styrker og svagheder – men nogle passer i nogle tilfælde bedre end andre. F.eks. er ”ghetto-dannelses-teorien” dårlig til at forklare kriminalitet i Grønland – fordi den er udviklet med Chicago som model og fordi grønlandske byer har udviklet sig meget senere og efter et anderledes mønster end amerikanske storbyer. | Anvendelse af teori samt kvantitativ og kvalitativ metode. Fokus på fordybelse. |
| 5 | Hvorfor er der så meget vold i Grønland? | Introduktion: Klassen ser et kort nyhedsklip der slår dagens tema an – og/eller et billede der illustrerer myten om Kaassassuk.5 minutter til fælles begrebsafklaring: Hvad mener vi når vi taler om inuit-kulturen og det traditionelle samfund i Grønland? Kender alle sagnet om Kassassuk?20 minutters gruppearbejde med arbejdsspørgsmål til artiklen "Vold i Grønland”.20 minutter til gruppepræsentationer ved tavlen.20 minutter til fælles diskussion: Har I været vidne til situationer hvor vold skyldes manglende evne til at løse konflikter gennem diskussion? (Passer teorien i figur 3 på det Grønland I kender?) Hvis vi antager at teorien passer: Hvad kan der gøres for at mindske volden i Grønland?Til sidst fælles evaluering: Er gruppepræsentationerne blevet bedre siden 1. lektion? Hvad kan gøres (endnu) bedre? | Et billede med Kaassassuk:[https://commons.wikimedia.org/wiki/File:Jakob\_Danielsen\_-\_08\_Kaassassuk\_kills\_bears.jpg](https://commons.wikimedia.org/wiki/File%3AJakob_Danielsen_-_08_Kaassassuk_kills_bears.jpg)Et kort klip der slår dagens tema an: <http://www.nuuktv.gl/nyhed/politiets-arsrapport/>Finn Larsen: "Vold i Grønland", tidsskriftet Grønland (1990, nr. 8), s. 255-269. Læses som lektie.Note: Teksten er svær, men dybdeforståelse af teksten er ikke målet, derfor mener jeg ikke, at rollelæsning er relevant. Det vigtigste er at eleverne forstår forfatterens teori, som er illustreret i figur 3. Det kan være nødvendigt, at læreren går rundt til de enkelte grupper, og her hjælper eleverne med at forstå figuren (og forfatteren). Ordforklaringer er nødvendige i og med der er tale om en svær tekst - men det er den bedste (eneste) jeg kunne finde om emnet: F.eks.: Macho = maskulint. Kompensatorisk machoisme = opføre sig meget maskulint i bestemte situationer som erstatning for at man ikke kan leve op til maskulint ideal. Maskulint ideal i Grønland: (ifølge Finn Breinholt) At leve som fanger.Ekstra artikel: "Grønland er verdens mest voldelige samfund", Politiken, 17.02.2009Arbejdsspørgsmål til teksten:Gruppe 1: Hvorfor er det i Grønland en norm at undgå konflikter (ifølge forfatteren)? Artiklen er fra 1990. Findes denne norm stadigvæk?Gruppe 2: Hvad fortæller sagnet om Kaassassuk os om inuit-kulturen og det traditionelle samfund (ifølge forfatteren)? Hvad er mytens morale (hvad er det vi skal lære af fortællingen)?Gruppe 3: Hvorfor passer teorien om kompensatorisk machoisme godt på Grønland (ifølge forfatteren)? Hvad er teoriens svaghed?Gruppe 4: Hvad er "pause-teorien"? Hvorfor er alkohol et stort problem i Grønland?Arbejdsspørgsmålene kan med fordel oprettes i google.docs, hvorved at eleverne altid kan finde svarene online. Med vigtige tekster som denne sørger jeg altid for at oprette et link til google.docs-dokumentet under dagens modul i lectio, således at eleverne nemt kan finde det. Det er særligt vigtigt, når man tager i betragtning, at ikke alle elever tager noter. | Man behøver ikke være enig med Finn Larsen i hans analyse og teorier, men det er vigtigt at man kan argumentere for, hvorfor eller hvorfor ikke man tror på at hans teorier passer til nutidens (jeres) Grønland.Inddrag gerne elevernes egne erfaringer. Mange elever har erfaring med vold, og det er mit indtryk, at de gerne beretter om det, i hvert fald så længe at de er i offerrollen. | Formidle og analysere på fagets taksonomiske niveauer. Forholde sig kritisk til teorier. |
| 6 | Grønlands retsvæsen | Introduktion: Klassen ser et kort nyhedsklip der slår dagens tema an5 minutters fælles diskussion og begrebsafklaring/aktivering af forforståelse: Hvad laver en jurist? Hvordan bliver man jurist? Hvorfor er det et problem at der er for få jurister i Grønland? Hvordan kan man mon løse problemet i fremtiden?30 minutters gruppearbejde: Ud fra artikler og links til hjemmesider skal eleverne svare på 7 arbejdsspørgsmål.30 minutters gruppearbejde i matrixgrupper: Eleverne sammenligner deres svar og udvælger de bedste.Herefter fælles opsamling: Læreren skriver de bedste svar op på tavlen.Til sidst: Læreren introducerer programmet for næste lektion: Vi mødes ved kredsretten ved lektionens begyndelse. | Et kort klip der slår dagens tema an: <http://www.nuuktv.gl/nyhed/jura-uddannelse/>Artiklen ”Et unikt retsvæsen”: [file:///C:/Users/bjsi/Downloads/112\_EtUniktRetsvaesen.pdf](file:///C%3A/Users/bjsi/Downloads/112_EtUniktRetsvaesen.pdf). Læses som lektie.God leksikonartikel om Grønlands retssystem og kriminallovgivning: [http://denstoredanske.dk/Samfund,\_jura\_og\_politik/Jura/Retssystemer\_i\_verden/Gr%C3%B8nland\_(Retssystem)](http://denstoredanske.dk/Samfund%2C_jura_og_politik/Jura/Retssystemer_i_verden/Gr%C3%B8nland_%28Retssystem%29). Læses som lektie.Artikel på både grønlandsk og dansk om samme emne fra 2009: <http://sermitsiaq.ag/kl/node/92864>. Læses evt. i timen.Links:[www.domstol.dk](http://www.domstol.dk)<http://www.gl.dk.domstol.dk/groenland/Pages/default.aspx/> Læses evt. i timen.Note: Som alternativ til at lade eleverne selv finde informationer på nettet kan man bruge følgende afsnit fra ibogen ”Grønland. Samfund, politik og økonomi” af Billa Sondum og Thor Banke Hansen:4.2.5 Domstolene – Den dømmende magt4.3 Retssamfundet, medier og menneskerettigheder<https://glsamf.systime.dk/>Arbejdsspørgsmål (kan med fordel oprettes i google.docs):1. Hvad hedder de 3 magtinstanser i Grønland? 2. Hvilken uddannelse har dommere og advokater i Danmark? Hvilken uddannelse har dommere og advokater i Grønland? 3. Hvad er forskellen på en civil retssag og en straffesag? 4. Hvem er deltagerne i en straffesag? 5. Hvad er forskellen på kriminallovgivningen i Danmark og Grønland? 6. Hvorfor er der denne forskel? 7. Hvilken forskel er der på domstolenes organisation (også kaldet retsvæsenets struktur) i Danmark og Grønland? | Ud fra en sammenligning af de to første hjemmesider, der ser ens ud og næsten har samme domænenavn, og ud fra de øvrige informationer, de finder, skal eleverne gerne komme frem til, at justitsområdet endnu ikke er hjemtaget af Selvstyret, og derfor hører under det danske justitsministerium.Derudover skal de gerne komme frem til at man i Grønland ofte må gøre brug af lægdommere og bisiddere, som ikke har en juridisk uddannelse. | Vurdere og bearbejde grønlandsk og dansk materiale til at undersøge problemstillinger og drage konklusioner heraf.Opsøge, anvende og kritisk vurdere informationer til at dokumentere enkle faglige sammenhænge. |
| 7 | Besøg i Kredsretten | Min erfaring er at kredsrettens ansatte er meget hjælpsomme og villige til at vise eleverne rundt, samt holde et lille foredrag, inkl. spørgetid om det grønlandske retssystem på grønlandsk.Alle elever skal tage noter under besøget. | Som lektie skal eleverne have formuleret mindst ét samfundsfagligt spørgsmål, der har relation til det, vi har været igennem indtil videre.Kontakt den lokale kredsret: <http://www.gl.dk.domstol.dk/groenland/kontakt/Pages/default.aspx> | Nu skulle alle elever gerne være bevidste om, at man i Grønland ofte må gøre brug af lægdommere og bisiddere, som ikke har en juridisk uddannelse. | Formulere samfundsfaglige spørgsmål. Indgå i en faglig dialog og diskutere en faglig problemstilling (med kredsrettens ansatte). |
| 8 | Teorier om straf | Introduktion: Opsamling på besøget i kredsretten. Fik I svar på jeres spørgsmål? Hvad fik I ud af besøget?20 minutters rollelæsning i grupper, hvor eleverne læser højt, slår svære ord op og skriver noter til dagens tekst.30 minutters gruppearbejde med arbejdsspørgsmål. Herefter skriver hver gruppe eksempler på følgende begreber op på tavlen: Repressiv straf, syndebuksmotivet, almenpræventiv straf, individualpræventiv straf.Svarene på de øvrige spørgsmål gennemgåes og diskuteres i fællesskab. | Genbrug af artikler om gerningsmandsprincippet og gerningsprincippet: ”Et unikt retsvæsen” og leksikonartikel om Grønlands retssystem og kriminallovgivning fra denstoredanske.dk.Hansen, Hans: "Kriminalitet - forbrydelse og straf" (Gyldendal, 2000), s. 66-70. Læses som lektie.Note: Igen kan Hans Hansens tekst være svær at forstå, fordi der bruges mange fremmedord. Det er derfor ikke tilstrækkeligt for forståelsen af teksten, at eleverne har læst den derhjemme.Arbejdsspørgsmål (kan med fordel oprettes i google.docs):1. Redegør for de forskellige teorier om straf og find eksempler. 2. Hvilken teori passer bedst med gerningsmandsprincippet? 3. Hvilken teori passer bedst med gerningsprincippet? 4. Hvordan er forholdet mellem gerningsmandsprincippet og gerningsprincippet i den nye grønlandske kriminallov? | Eleverne skal have 100% styr på begreberne ”gerningsmandsprincippet” og ”gerningsprincippet”, herunder at forholdet mellem disse principper i den nye kriminallov er 50/50. | Forklare samfundsmæssige problemstillinger ved anvendelse af begreber og enkle teorier – af noget højere sværhedsgrad. |
| 9 | Retssystem og retsfølelse | Introduktion (10 min.): Læreren præsenterer Balvigs artikel og svarer på spørgsmål vedrørende undersøgelsen (kap. 1-2).Derefter 45 min. til at svare på arbejdsspørgsmål i 4 grupper (kap. 4-7). og 35 min. til fremlæggelserne af svar ved tavlen. Det man ikke når i grupperne er hjemmearbejde til næste gang. | Artikel af Flemming Balvig: Kriminalitet og retsbevidsthed – i Grønland (2015): <http://naalakkersuisut.gl/~/media/Nanoq/Files/Publications/Familie%20og%20Justits/DK/Kriminalitet%20og%20retsbevidsthed%20i%20Gr%C3%B8nland%20DK.pdf>. : Kapitel 1 og 2 læses som lektie. Kapitel 4-7 læses i timen.Note: Fokus på at forstå hvad emnet er og hvordan det er blevet undersøgt. Kapitel 3 springes over. Vi har undersøgt Grønlands kriminalitet.Arbejdsspørgsmål (kan med fordel oprettes i google.docs):Spørgsmål til kapitel 4 (Reaktioner på kriminalitet – formålet):1. Hvilke 3 teorier om straf nævner Balvig? Hvordan passer disse teorier med dem i kender fra Hans Hansens bog?2. Hvilke teorier stemmer overens med gerningsmandsprincippet (af Balvig kaldet gerningspersonsprincippet) og gerningsprincippet?3. Hvad går den diskussion om 1954-loven ud på som Balvig nævner nederst side 31?4. Hvad viste undersøgelser af 1954-lovens virkning i 1960’erne?5. Hvilke forklaringer gives på resultaterne?6. Hvilke ændringer sker der i kriminalloven i 2009 (2010)?7. Hvad blev resultatet af telefonundersøgelsen i 2014 vedrørende gerningsmandsprincippet?Spørgsmål til kapitel 5 (Reaktioner på kriminalitet – hvordan?):1. Hvilke forskelle og ligheder er der mellem kredsretterne og Retten i Grønland?2. Hvilke aktører er der ved en retssag ved kredsretterne i Grønland, og hvilken profession/uddannelse har disse aktører?3. Hvad er den grønlandske befolknings holdning til, at de fleste dommere ikke er jurister?4. Hvordan forholder den grønlandske befolkning sig til, at de fleste forsvarere ikke er jurister?5. Hvad skal der ske med retssystemet i fremtiden, hvis man skal følge den grønlandske befolknings ønsker?Spørgsmål til kapitel 6 (Reaktioner på kriminalitet – hvilke?): (s. 39-45 og 58)1. Hvad menes der med "den generelle retsfølelse" og "det klassiske retsfølelsesspørgsmål"?2. Hvad svarer folk typisk (ifølge undersøgelser i andre lande) på "det klassiske retsfølelsesspørgsmål"?3. Sammenlign svar på "det klassiske retsfølelsesspørgsmål" i Grønland og Danmark.4. Sammenlign svar på "det klassiske retsfølelsesspørgsmål" i Danmark og resten af Norden.5. Hvad kan I konkludere om "den generelle retsfølelse" i Grønland på baggrund af disse sammenligninger?6. Hvad konkluderer Balvig om grønlændernes opfattelse af, hvordan de selv ville dømme i en sag, og hvordan de tror, der ville blive dømt i kredsretten?Spørgsmål til kapitel 7 (Reaktioner på kriminalitet – anstalterne): (s. 58-62)1. Hvad menes der med "belægmasse" og hvordan udregnes "det gennemsnitlige belæg" for 2013? (svar: belægsmasse 63.746 / 365 dage = ca. 175)2. Sammenlign det gennemsnitlige belæg i Grønland med Norden og resten af verden.3. Hvad er det, der er paradoksalt ved denne "store grønlandske indespærring"?4. Hvad er grønlændernes holdning til at den nye anstalt i Nuuk kommer til at ligne et fængsel og får et lukket afsnit?5. Hvorfor kan det diskuteres, om de øvrige anstalter i Grønland overhovedet adskiller sig fra f.eks. danske fængsler?6. Hvad er grønlændernes holdning til at de domfældte har mulighed for at beskæftige sig med arbejde, uddannelse og fritidsvirksomhed uden for anstalten? | Det grønlandske retssystem er ikke længere særligt anderledes; gerningsprincippet og gerningsmandsprincippet er ligestillede med den nye kriminallov og anstalterne ligner fængsler.Men den generelle retsfølelse i Grønland er stadig anderledes: Flere går ind for resocialisering end i DK og det øvrige udland.Der er fortsat stor mangel på uddannede jurister i Grønland. | Dybdelæring. |
| 10 | Kriminalloven i Grønland | Introduktion: 30 min i matrixgrupper (mindst 1 fra hver af de forrige grupper i hver matrixgruppe): Opsamling på gruppearbejde og indholdet i kapitel 3-7 i almindelighed. Derefter gruppearbejde med arbejdsspørgsmål til kapitel 8 og efterfølgende opsamling. | Balvigs artikel - kapitel 8 læses som lektie.Igen er det en god ide at oprette arbejdsspørgsmålene i google.docs:1. Hvad blev resultatet af den første juridiske ekspedition til Grønland (1948-49)?2. Hvad blev resultatet af den nye ekspedition 2013-2014?3. Hvordan kan man argumentere for, at kriminalloven af 1954 ikke har været en succes?4. Hvad er Balvigs forklaring på at 1954-loven ikke var en succes? (se s. 67 og 70)5. Hvad er forskellen på hvad grønlænderne tror at vide om det grønlandske retssystem og på virkelighedens grønlandske retssystem? | Tankerne om en særlig grønlandsk forståelse af straf, uden fængsler og med fokus på resocialisering, kom aldrig til at fungere i praksis, fordi dommerne ikke var tilstrækkelig uddannede, og derfor ikke dømte efter den gamle kriminallovgivnings paragraffer. Kort sagt, fungerede gerningsmandsprincippet i praksis kun sporadisk. | Perspektivering. |
| 11 | Forbrydelse og straf i Grønland | Introduktion: Læreren holder et kort oplæg om, hvorfor det er vigtigt at tage noter. Hvis man har oprettet arbejdsspørgsmålene i google.docs kan man på skærmen vise eleverne hvor de kan finde svarene. De skal bruge deres noter – også fra dette modul - til skriveøvelsen i næste modul. Læreren viser dem dagens arbejdsspørgsmål, som de gerne må svare på mens de ser filmen.Efter filmen: 30 minutter til fælles diskussion af de problemstillinger filmen rejser. | Film: Forbrydelse og straf i Grønland (2002, Sasha Snow, 60 min, Danmark). Arbejdsspørgsmål: Hvilken dom fik Naalu? Hvad var begrundelsen? Var det en mild eller en hård dom? Hvad ville der ske med Naalu, hvis hun havde fået en strengere straf? Filmen er fra før den nye kriminallov: Hvilke fordele og ulemper er der ved den nye/den gamle kriminallov? | I den gamle kriminallov (før 2009) fyldte gerningsmandsprincippet mere (end de nuværende 50%) i lovgivningen, og selv det ikke altid kom til udtryk i praksis, er Naalus milde dom et godt eksempel på, at man fokuserer på resocialisering af gerningsmanden og ikke på gerningens karakter. | Indgå i en faglig dialog og diskutere en faglig problemstilling. |
| 12 | Skriveøvelse | Introduktion: Kort præsentation af Blooms taksonomi og dagens opgave. Elever der ikke har medbragt computer får en udleveret.På baggrund af deres noter eller gode hukommelse skal eleverne formulere selvstændige svar på tre spørgsmål, som følger Blooms taksonomi.Alt efter hvor gode eleverne er til at arbejde selvstændigt kan man vælge at lade dem selv disponere over deres tid eller opsætte retningslinjer for hvor lang tid de bør bruge på opgavens 3 dele: 20 minutter til redegørelse, 25 minutter til analyse og 25 minutter til diskussion.Ved lektionens afslutning skal alle elever individuelt aflevere en besvarelse i lectio. | Kort tekst om Blooms taksonomi med figur, der viser Blooms trappe. Evt.: <http://gymportalen.dk/studieabcstx/18089>. Læses som lektie.Artikel til opgave:<http://sermitsiaq.ag/dstrengere-straf-skydegale>. Læses som lektie.Opgaveformulering:1. Redegør for forskelle og ligheder ved kriminalitet og retssystem i Grønland og Danmark.2. Undersøg hvilke holdninger til straf der kommer til udtryk i artiklen ”Strengere straf til skydegale” (med facebookkommentarer).3. Diskuter fordele og ulemper ved gerningsmandsprincippet i forhold til gerningsprincippet. | Eleverne skulle gerne kunne diskutere fordele og ulemper ved repressiv straf i forhold til straffe, der sigter mod resocialisering af gerningsmanden. | Bearbejde sine data og udforme skriftlig opgave. Formidle og analysere på fagets taksonomiske niveauer. |
| 13 | Afslutning og evaluering | Introduktion: 10 minutters fælles feedback på opgave.Ved at henvise til Blooms taksonomi, kan man udpege de steder i opgaven, som eleven bør forbedre, i forhold til næste skriveøvelse. Her kan der med fordel drages paralleller til elevens indsats/præstationer i timerne.Mens læreren holder individuelle elevsamtaler får eleverne 30 minutter til at læse op på noter mm. – evt. kan man sætte dem sammen i par, hvor de skal lege eksamen ud fra de opgaver, de har skrevet.45 minutters Jeopardy eller anden quiz, hvor alle de vigtige begreber kommer i spil. | Link til jeopardylabs:<https://jeopardylabs.com>Link til min jeopardy fra marts 2017 (lavet i jeopardylabs):<https://jeopardylabs.com/play/kriminalitet-og-straf-i-grnland> |  | Individuel formativ evaluering. Fælles summativ evaluering. |